Астанада ЖРВИ-дің таралуы 30% асқан жағдайда мектеп жұмысы тоқтатылады
DATE: 12:59, 07 Желтоқсан 2022 | GMT +5
TITLE: Астанада ЖРВИ-дің таралуы 30% асқан жағдайда мектеп жұмысы тоқтатылады
URL: https://kaz.inform.kz/news/astanada-zhrvi-din-taraluy-30-askan-zhagdayda-mektep-zhumysy-toktatylady_a4010550/
META: DATE: 12:59, 07 Желтоқсан 2022 | GMT +5
TOTAL WORDS: 124
AUTHOR(S):
TEXT: «Астанада 1 қазаннан бастап ЖРВИ-дің таралуы бойынша 42 022 жағдай тіркелді. Одан бөлек, тұмаудың таралуы бар. Соңғы аптада ЖРВИ мен тұмаудың таралуында сәл өсім байқалады. Жас ерекшеліктеріне келсек, сырқаттанушылардың 54% 14 жасқа дейінгі балалар мен жасөспірімдер. Оның 6 пайызын 1 жасқа дейінгі сәбилер құрайды. Сонымен қатар жүкті әйелдер арасында ЖРВИ мен тұмаудың таралуы 5% жетті», - деді Астана қаласы қоғамдық денсаулық сақтау басқармасы басшысының орынбасары Берік Қайкенов брифингте. Оның айтуынша, ЖРВИ жұқтырғандардың 5% стационарлық жағдайда емделді. Сондай-ақ ол мектептер жұмысы қандай жағдайда тоқтатылатынын айтты. «Егер жрвиге бір сыныпта оқушылардың 20-30 пайызы шалдықса, сыныпта оқу уақытша тоқтатылады. Ал сынып оқушыларының індетті жұқтыру көрсеткіші 30 пайыздан асып кетсе, ондай жағдайда мектептің жұмысы уақытша тоқтатылады», - деп түсіндірді Астана қаласы санитарлық-эпидемиологиялық бақылау департаменті басшысының орынбасары Жанна Пралиева
